alibayram/wikipedia-40-langs huggingface dataset:
صنعا

صنعا () دى عاصمه اليمن, و اكبر مدينه فيها و واحده من اهم مراكز الحضاره السبأيه و باثارها اللى بيرجع عمرها لالاف السنين, بتعتبر صنعا واحد من اكبر المتاحف المفتوحه على مستوى العالم.

عدد سكان صنعا حوالى 1.3 مليون واحد و المدينه مبينه على علو 2350 فوق سطح البحر.

فى ديسمبر 1994, اعلنت منظمة اليونيسكو عن تسجيل مدينة صنعا القديمه ضمن مواقع التراث الثقافى العالمى و اطلقت حمله دوليه لحماية و حفاظ التراث دا.

لنكات برانيه

مصادر 

 
مدن اليمن
عواصم اسيا
زاناميفير

الزاناميفير (بالانجليزى:Zanamivir) هو دوا مضاد للفيروسات اكتشفوه سنة 1989 و بيستعملوه انهارده فى الوقايه من و كمان فى العلاج بتاع فيروسات الانفلونزا من النوع A و B, الزاناميفير هو واحد من دوايين اتنين بس نصحت بيهم منظمة الصحه العالميه لعلاج (H1N1) المشهوره باسم انفلوانزا الخنازير (الدوا التانى هو الاوسيلتاميفير ).

شركة الادويه العملاقه جلاكسو سميث كلاين هى اللى بتسوق الدوا دا فى العالم كله تحت الاسم التجارى ريلينزا (Relenza).

لينكات

مصادر 

ادويه
صيدله
كيميا
احمد ماهر

احمد ماهر (14 سبتمبر 1935 – 27 سبتمبر 2010) كان وزير خارجية مصر من سنة 2001 لسنة 2004. درس حقوق فى جامعة القاهره. اتعين سفير لمصر فى امريكا و روسيا. اتعين وزير خارجية مصر سنة 2001.

يوم ديسمبر 2003 إعتدى عليه الفلسطينيين بالضرب فى القدس و هو بيصلى فى الجامع الأقصى و اغما عليه و انقذه الاسرائيليين بنقله لقسم الطوارئ فى مستشفى هداسا. بعد الإعتداء و الإهانه و الضرب بالجزم على ايد الفلسطينيين أعرب بيان صادر عن مصر عن عميق الأسف. و قال ماهر انه أخد التزام من اسرائيل بتكميل عملية السلام مع الفلسطينيين.

لينكات ليها علاقه بالموضوع 
 رد معروف مصر بضرب وزير خارجيتها بالأحذيه و مصر ترد بالتأسف العميق و تؤكد على التزامها
 اعتداء على احمد ماهر بالجزم و الضرب فى الجامع الأقصى و هو بيعتبر أن الحادث مجرد حماقة
 اعتداء فلسطينيين على احمد ماهر فى الجامع الأقصى وعرب بيأكدو "بوركت السواعد يا شباب"
 Egyptian minister is attacked and beaten by Palestinians

لينكات برانيه 

مواليد 1935
وفيات 2010
وزراء خارجيه مصريين
ديبلوماسيين مصريين
متعلمين فى جامعة القاهره
ابراهيم المويلحى

ابراهيم المويلحى ( 1846 - 1906 )، كاتب و شاعر مصرى من اللى اسسوا النهضه الادبيه الحديثه فى مصر.

كان بيتقن الفرنساوى و التركى و اصدر مجله " مصباح الشرق " اللى ساهمت فى ظهور مدرسه مصريه ادبيه جديده فى النثر بتهمل التزيين اللفظى.

كتب المويلحى أشعار و مقالات من اهمها مقالات " ماهنالك " ( 1896 ) اللى اتكلم فيها عن احوال الاوساط الحاكمه فى القسطنطينيه. ابنه الاديب محمد المويلحى.

لينكات

مصادر 

مواليد 1846
وفيات 1906
كتاب مصريين
ادبا مصريين
شعرا مصريين
محمد المويلحى

محمد المويلحى ( 1868 - 1930 ) ، اديب و صحفى مصرى. اشترك فى الثوره العرابيه. ابن الكاتب ابراهيم المويلحى. ساعد ابوه فى تحرير مجلة " مصباح الشرق " اللى اصدرها وساهمت فى النهضه الادبيه الحديثه فى مصر. من مؤلفاته المشهوره " حديث عيسى بن هشام " اللى انتقد فيه الاحوال الاجتماعيه فى مصر بعد احتلال الانجليز لمصر.

مواليد 1868
وفيات 1930
صحفيين مصريين
ادبا مصريين
كتاب مصريين
وطنيين مصريين
الثوره العرابيه
مصباح الشرق

مصباح الشرق ، مجله مصريه ادبيه اصدرها الكاتب ابراهيم المويلحى (1846 - 1906 ) فى القاهره. ساهمت مساهمه كبيره فى تطوير الادب المصرى و النهضه المصريه الادبيه الحديثه. خرجت منها مدرسه ادبيه جديده فى ادب النثر اللى مافيهوش زينات لفظيه. شارك فى تحريرها الاديب محمد المويلحى.
صاحب كتاب "حديث عيسى بن هشام" والذى يعتبر موسوعة ادبية فى فن النثر والذى اعاد شكل المقامة

جرانيل و مجلات مصريه
فرانسوا مورياك

فرانسوا مورياك ( بوردو ، 11 اكتوبر 1885 - 1 سبتمبر 1970 ) ، روائى و كاتب مسرحى فرنساوى كبير كان على قمة الادبا الكاتوليك فى فرنسا فى عصره و بيعتبر بوجه عام من أعظم الروائيين فى فترة مابين الحرب العالميه الاولى و التانيه. كان عضو فى الاكاديميه الفرنساويه من سنة 1954. اشهر رواياته " تريز ديكيرو " ( 1927 ) و " صحراء الحب " ( 1925 ).

أخد جايزة نوبل فى الاداب سنة 1952.

مصادر 

فرنساويين
ادبا فرنساويين
كتاب فرنساويين
واخدين جايزة نوبل
واخدين جايزة نوبل فى الادب
فرنساويين واخدين جايزة نوبل فى الادب
مواليد 1885
وفيات 1970
روائيين
توماس مور

توماس مور ، سير - Sir Thomas More - ( اتولد، 7 فبراير 1478 - اتوفى 6 يوليه 1535 ) ، كان كاتب و سياسى و قانونى انجليزى بتعتبره الكنيسه الكاتوليكيه شهيد و قديس لان الملك هنرى التامن أعدمه بعد ما اتهمه بالخيانه لانه موديل سياسته.

اعمال 
من اشهر اعماله " يوتوبيا " اللى اتنشرت باللاتينى سنة 1516 و اترجمت للانجليزى لأول مره سنة 1551. فى كتابه ده وصف عالم مثالى بيتسم بالاشتراكيه و الخلق و العلم و التسامح الدينى. كتب كمان مقالات دينيه كتيره.

روايه 
الكاتب روبرت بولت الف عن حياته مسرحية " رجل لكل العصور " A Man for All Seasons .

لينكات برانيه

مصادر 

مواليد 1478
وفيات 1535
محاميين انجليز
محاميين بريطانيين
كتاب انجليز
سياسيين انجليز
قديسين انجليز
يوتوبيين
مواليد فى لندن
المهلهل

المهلهل ( اتوفى 535 ) هو عدى بن ربيعه، شاعر عربى من نجد، خال الشاعر امرىء القيس. اتلقب بالمهلهل لإنه هلهل الشعر يعنى خلى نسيجه رقيق. اتعرف بااللهو و ادمان الخمور. بعد ما اتقتل اخوه كليب على ايد واحد اسمه جساس بن مرة البكرى انشغل بعملية اخد التار و قامت حرب البسوس بين قبايل بكر و تغلب و استمرت اربعين سنة و كتب المهلهل اشعار عنها. ليه سيره شعبيه معروفه اسمها " الزير سالم ".

مصادر 
 الموسوعة الثقافية، مؤسسة فرانكلين للطباعة والنشر، القاهرة - نيو يورك.
.الزير سالم من قبيله تغلب بني وائل (عنزه)

عرب
ثقافه عربيه
شعرا عرب
قبايل
جامع الكيخيا

جامع عثمان كتخدا و المشهور بـ"جامع الكيخيا"، هوه جامع اثرى فى القاهره بيطل على ميدان الاوبرا ، "عثمان كتخدا" بناه سنه 1734 و ملحق بيه سبيل و كتاب و حمام ، و المدنه بتاعته اسطوانيه و بتنتهي على شكل مسله.

جوامع مصر
جامع
معابد
اسلام
جوامع
مبانى عباده
مساجد
شهر

الشهر هو وحده زمنيه بتتطايق مع بعض الظواهر الطبيعيه زى الدوره القمريه اللى بتساوى تقريبا 29.53 يوم.السنه المصريه القديمه كانت بتتكون من 365 يوم و متفسمه ل12 شهر كل شهر متكون من 3 اسابيع طول الواحد فيهم 10 ايام بالاضافه لالتناشر شهر دول اللى فيهم 30 يوم كان بييجى شهر صغير فى اخر السنه متكون من 5 ايام بس (شهر النسئ).

شهور
1451



مواليد 
 كريستوفر كولومبوس مكتشف العالم الجديد.

وفيات

اهم احداث السنه

مصادر
قادسية صدام

قادسية صدام هوالاسم اللى كان صدام حسين يسمي به حربه مع ايران , و القادسيه حرب حصلت بين العرب و الفرس مابين سنة 635 ,636 م , كان قائد الفرس فيها رستم فرخزاد , و العرب سعد ابن ابى وقاص .

حروب
الانظمه الشموليه

الانظمة الديكتاتورية هى نظم الحكم اللى يكون فيها الحكم الفعلي مؤيدًا للحاكم سواء كان نظام الحكم ملكى او جمهورى و يكون فى النظام الدكتاتوري حكم مطلق تقريبا مع وجود مجموعه حوله سواء كانو رسميين او مستشارين للحاكم .
 بالرغم من الانظمه الديكتاتوريه  مش مرتبطه بنظام اداره معين الا انها فى الغالب ما تكون مرتبطه بنظم الحكم الشموليه , و اللى يسيطر على الحكم فيها نظام الحزب الواحد , و لا يكون فيها نظام الاحزاب و التعدديه الحزبيه , الا ان ده لا يمنع وجود نظام ديكتاتورى فى دول فيها تعدد احزاب زى اليمن و مصر اللى كان يسيطر فيها الحزب الوطني رغم تعدد الاحزاب
 زى الحزب الاتحادى فى الاتحاد السوفيتى السابق
 حزب البعث فى العراق - قبل التعدديه الحزبيه فى العراق .
 بيتسمى الحاكم المطلق فى الانظمه الديكتاتوريه ديكتاتور , و من اشهر الشخصيات اللى ممكن يتوصفو بديكتاتور
 ستالين فى الاتحاد السوفييتى .
 هتلر فى المانيا . فيه اعتقاد سايد انه انتحر الا انه فيه اراء و ان كانت مش عندها ادله قويه بتاكد انه مانتحرش و على اى الاحوال نهاية هتلر مش معروفه بشكل اكيد و مالقيوش حثته .
 موسوليني فى ايطاليا . اتحاكم و اتعدم و كان اعدامه نهايه للفاشيست فى ايطاليا .
 معمر القذافى فى ليبيا .
 نيكولاى تشاوتشيسكو فى رومانيا
 صدام حسين فى العراق . اتحاكم قدام محاكم عراقيه بعد لما اتخلع من الحكم و اتعدم .
 عمر البشير فى السودان. مطلوب قدام محكمة العدل الدوليه اللى بتتهمه بجرايم اباده جماعيه و بتعتبره مجرم حرب .
انظمه سلطويه: الا انه فيه انظمه تانيه بتاخد بنظام شبه ديموقراطى او تعددى فى الظاهر الا انها بالفعل انظمه ديكتاتوريه , الا انه بيكون فيها مؤسسات بتلعب دور لحد ما بيقلل من السيطره المطلقه للحاكم و من هذه الدول:
 [ تركيا - قطر ] .
 سوريا .
 الاردن .
 مصر
 السعوديه
 الامارات

القرن العشرين
شيوعيه
سياسه
شط العرب

شط العرب بالفارسی و فی ایران: اروند رود (Arvand Rūd) منطقه حدوديه بين العراق و ايران وكان متنازع عليها بين البلدين لحد ما اتعملت اتفاقية الجزائر سنة 1975 و اللى اعتبرت ان شط العرب منطقه حدوديه بين الدولتين.
 السيطره على شط العرب هوا السبب الرئيسى لحرب الخليج الاولى و اللى سماها صدام حسين قادسية صدام وسمتها ايران باسم الدفاع المقدس

انهار العراق
انهار ايران
مناطق متنازع عليها
تكنولوجيا المعلومات

تكنولوجيا المعلومات (انجليزى: information technology): حسب تعريف مجموعة تكنولوجيا المعلومات الامريكية (ITAA) هيا دراسة وتصميم وتطوير انظمة المعلومات خصوصا المرتبطة ببرامج وهاردوير الكومبيوترات. بتهتم تكنولوجيا المعلومات باستخدام الكومبيوتر وبرامجه فى تحويل وتخزين وحماية ومعالجة وامان المعلومات.
فى اى شركة القسم اللى بيعمل شغل الكومبيوتر بيتسمى قسم تكنولوجيا المعلومات اللى اختصاره آى تى IT والقسم ده بيتعامل مع اى حاجه خاصة بالكومبيوتر فى الشركة زى برامج الكومبيوتر بتاعة الشركة, ازاى الشركة متوصلة بالنت, صيانة الكومبيوترات بتاعة الشركة, البرنترات, والنتورك بتاعة الشركة وكده.

تكنولوجيا
كومبيوتر
مركب

المركب هيا وسيلة مواصلات بتستخدم للنقل خلال الميه وهى متصممة عشان تعوم فوق وش الميه عشان كده بيستخدموها فى البحيرات والنيل والمناطق اللى فيها شواطئ كمعدية بتعدى بالناس او البضايع من ناحية للتانية بس مش زى العبارات الكبيرة طبعا.فى حبة مراكب متصممة اصلا عشان تشتغل من سفينه وبالنسبة للمصطلحات المستخدمه فى البحرية مركب يعنى حاجه صغيرة لدرجه تخليها ممكن تتحمل على ضهر سفينه ولكن التعريف ده مش صح قوى عشان فيه بعض المراكب الكبيرة جدا فمش ممكن تتحمل على ضهر السفينه مهما كانت كبيره.

تاريخ المراكب 

المراكب خدمت كوسايل نقل للمسافات القصيرة من زمان جدا من اكتر من 40الف سنة واكتشفوا بعض دلايل على كده. استخدم الفراعنة المراكب وده كان حوالى من سنة 4000 ق م لـ 3000 ق م.ولعبت المراكب دور كبير فى التجارة زمان وكانت وسيلة مهمة من وسايل السفر.

انواعها 
للمراكب كذا نوع اهمها
 مراكب بيعومها البنى ادم: عن طريق المجداف بواسطة قوة عضلاته يعنى.
 مراكب بحرية: بتستخدم الريح عشان تمشى وتعوم.
 مراكب بمواتير: ودى بتستخدم المواتير عشان تمشى وتعوم.

مواصلات
قبطولوجيا

القبطولوجيا - بالانجليزى Coptology - هى علم دراسة القبطيات. القبطيات هى تراث مصر التاريخى و الثقافى ( اللغوى و الدينى و الفنى ) اللى بيرجع للعصر القبطى ( تاريخ مصر القبطيه ). بدا الاهتمام بدراسة القبطولوجيا فى اوروبا من القرن الخمستاشر و بدا استخدام المصطلح سنة 1976 فى القاهره فى مؤتمر عن الدراسات القبطيه. بعد المؤتمر اتاسست هيئه دوليه اسمها " الهيئه الدوليه للدراسات القبطيه International Association for Coptic Studies. و قدر المؤرخ المصرى عزيز سوريال عطيه انه يدخل كلمات " قبطولوجيا " ( علم القبطيات ) و قبطولوجيست ( عالم قبطيات ) فى قاموس اللغه الانجليزيه. وبقت فيه معاهد علميه بتدرس الماده دى فى اكتر من 47 بلد. الجامعه الامريكيه فى القاهره عملت كرسى بيختص بالعلم ده من سنة 2002 ، لكن لسه الجامعات المصريه ما ضمتش لكلياتها الدراسه دى بطريقه منفصله عن دراسة علم الاثار المصريه زى ما فيه كليات و اقسام مختصه بالعصر الفرعونى و العصر اليونانى الرومانى و العصر الاسلامى. لكن فيه باحثين بيطالبو بتاسيس الفرع ده كقسم مستقل فى الجامعات المصريه.

بتشمل دراسة القبطولوجيا الفن و النسيج و اللغه و التاريخ و العماره و الادب و الموسيقا.

 
علوم
ستانلى كوبريك

ستانلى كوبريك (Stanley Kubrick) (اتولد فى 26 يوليه 1928 - مات فى 7 مارس 1999) هو مخرج ومؤلف ومنتج ومصور سينمائى امريكى مشهور عاش معظم مشوار حياته المهنية فى انجلترا لمدة 40 سنة.
كوبريك كان معروف باهتمامه الشديد قوى بالحاجات اللى بيستخدمها فى شغله وكمان بطريقته البطيئة فى اداء شغله, وتنوع الاساليب اللى كان بيشتغل بيها. معروف عن المخرج ده عالميا انه من اهم المخرجين فى تاريخ السيما ومعظم افلامه اترشحت وكسبت جوايز اوسكار كتيرة وهو كمخرج خد جايزة اوسكار واحدة بس عن فليمه المشهور اوديسا الفضاء 2001.

بداياته 
كان كوبريك ضعيف فى الدراسة واداله ابوه هدية لعبة شطرنج لما كان عنده 12 سنة وبقت اللعبة دى معاه طول حياته وفى سن التلتاشر اشتراله ابوه كاميرا كان فى بداية حياته مهتم بموسيقا الچاز jazz وحاول يكون طبال درامرز. بعد السانوية العامة اشتغل مصور فوتوغرافى لمجلة اسمها لوك. فى الخمسينات ابتدا مشواره السينمائى كمخرج للافلام الوثائقية وبعد كده انتقل لسيما الافلام الطويلة.

قايمة افلامه

مصادر 

مواليد 1928
وفيات 1999
مخرجين امريكان
ملحدين امريكان
يهود امريكان
مونتيرات
نيلوفر حائرى

نيلوفر حائرى (1958)هى عالمة لغويات و انثروبولوجيا امريكانيه من اصل ايرانى و بتشتغل دلوقتى استاذه فى جامعة جون هوبكينز فى امريكا. حائرى درست اللغه العربيه فى امريكا و سافرت بعديها على مصر عشان تكمل دراستها للغه العربيه و هناك اكتشفت انه اللغه اللى درستها فى امريكا مختلفه اشد الاختلاف عن اللغه اللى الناس بتتكلمها فى حياتها اليوميه فى مصر. و عشان كدا ابتدت تدرس و تبحث فى لغة المصريين المعاصرين و صلت لان الاختلافات دى اكبر بكتير من الاختلافات بين اللهجات او اللكنات ، و سمت اللغه دى فى كتاباتها اللغه العربيه المصريه (the Egyptian "Arabic" language) .

افكارها 
نيلوفر حائرى نشرت ابحاث و دراسات و كتب عديده عن تعقيدات الوضع اللغوى فى مصر و ارتباطاته الاجتماعيه و الثقافيه و السياسيه، و دورت على الاسباب اللى ورا الرفض التاريخى لتطور اللغات/اللهجات المنطوقه عشان طبقى لغات رسميه و قوميه للناطقين بيها فى البلاد العربيه، و الحاجات اللى اترتبت على القرار دا زى الاقتصار على اللغه العربى فى التعليم و الاعلام و الكتابه بكل اشكالها و ارتباط حاله الازدواجيه اللغويه دى بهالة القداسه اللى بيضيفها المسلمين بشكل عام و العرب بشكل خاص على اللغه العربيه.

كتب 
 اللغه المقدسه ، الناس العاديين : متاهات الثقافه و السياسه فى مصر (Sacred Language, Ordinary People: Dilemmas of Culture and Politics in Egypt) - يناير/2003 ،نيو يورك.
 السوق الاجتماعيه-اللغويه فى القاهره ،الجنوسه و الطبقات و التعليم (The Sociolinguistic Market of Cairo
Gender, Class and Education) - 1996
 اللغه و الدين و المدنيه فى العالم الاسلامى . ( Langue, Religion et Modernité dans l'Espace Musulman. 2008 )
 المشكله المسكوت عنها ، اللغه و محو الاميه فى العالم العربى (The elephant in the room: Language and literacy in the Arab world. 2009)

لغويين امريكان
مواليد 1958
ايرانيين
ياكوب فريدريش ايرهارت

ياكوب فريدريك ايرهارت (1742 - 1795) (بالالمانى:Jakob Friedrich Ehrhart) كان عالم نبات (بوتانيا) المانى اتتلمذ على ايد كارل لينيه فى جامعة اوبسالا فى السويد و لما رجع المانيا اتعين مدير الجنينه النباتيه فى هانوفر. ايرهارت كان ليه دور كبير فى تسمية عدد كبير من النباتات و هو اول واحد يستخدم مصطلع تحت-النوع (Subspecies) و دا درجه من درجات التصنيف البيولوجى للكائنات الحيه بيكون الاختلاف اللى بينهم اقل من انهم يتصنفو لانواع منفصله.

بيولوجيين المان
مواليد 1742
وفيات 1795
1742



وفيات 

 لويجى غويدو غراندى عالم رياضيات

اهم احداث السنه

مصادر
جورج لوكاس

جورج والتون لوكاس (اتولد 14 مايو 1944 فى كاليفورنيا)هو مخرج ومنتج ومؤلف امريكى الجنسية وكمان هو رئيس مجلس ادارة شركة لوكاس فيلم. المخرج ده معروف بسلسلة حرب النجوم اللى بتعتبر من اقوى وانجح سلاسل الافلام العالمية. شارك فى ابتكار فكرة المغامر وعالم الاثار المشهور انديانا جونز. النهارده, جورج لوكاس بيعتبر من اغنى مخرجين السيما الامريكان وثروته حوالى 3 مليار دولار فى سنة 2009.

لينكات برانيه

مصادر 

مواليد 1944
مخرجين امريكان
بوذيين امريكان
مونتيرات
835



مواليد 
 احمد ابن طولون

وفيات

اهم احداث السنه

مصادر
884



وفيات 
 احمد ابن طولون حاكم مصر و مؤسس الدوله الطولونيه.

اهم احداث السنه

مصادر
معاهدة لشبونه

معاهدة لشبونه اتفاق دولى اتمضى فى ليشبوا يوم 13 ديسمبر 2007 متصمم لتغيير اساليب العمل فى الاتحاد الأوروبى

التصديق 
تم التصديق على معاهدة لشبونه فى كل دول الاتحاد الأوروبى الاعضاء، الجمهوريه التشيكيه كانت اخر بلد تصدق على معاهدة لشبونه يوم 3 نوفمبر 2009.

مصادر 

اتفاقيات و معاهدات
الاتحاد الاوروبى
معسكرات النازى

معسكرات النازى او معسكرات الاباده الجماعيه ، معسكرات إعتقال عملتها المانيا النازيه سنة 1933 لتشغيل المغضوب عليهم زى اليهود و الشيوعيين بالاجبار زى العبيد. و فى وقت الحرب العالميه التانيه عملت معسكرات فى البلاد الأوروبيه اللى إحتلتها و خاصة فى بولندا. من اشهر المعسكرات كانت معسكرات بوخفالد و داخو فى المانيا كان فى المعسكرات دى أوض للاعدام بالغاز. بعد الحرب ما خلصت إتحاكم المسئولين عن الاعمال دى بإرتكاب جرايم حرب و اعمال إجراميه ضد الانسانيه.

نازيه
الحرب العالميه التانيه
المانيا
لوج كارنارفون

الملك (واج خبر رع كا مسس) كامس إبتدا الحروب الفعلية مع الهكسوس كما جلء فى لوحة كارنرفون وهو اللى إبتدا الانتصارات. هزمهم فى البداية فى شمال الأشمونين (”المنيا“ دلوقتى) وبيحكي الملك كاموس فى اللوحة عن الرسول اللى مسكه وكان رايح من أواريس للنوبة بصفقة تحالف بين الهكسوس فى مصر السفلى, و مملكة كوش فى النوبة العليا, عشان يحطوا المصريين بين كفين الرحى ونجد. الملك بيناقش قواده فى الامر ولقاهم بيرفضوا الحرب لكن هو بيرفض قرارهم و يقرر حرب ضد الإتنين, الهكسوس والنوبيين ويتوعدهم بالهزيمة.

تاريخ مصر
انا فرانك

اناليس مارى ( انا فرانك ) (Annelies Marie (Anne Frank ( فرانكفوت ام ماين ، المانيا ، 12 يونيه 1929 - معسكر إعتقال بيرجن-بيلزن ، المانيا ، 1945 ) ، طفله يهوديه عانت من العنصريه النازيه و الهولوكوست اللى اتعمل ضد اليهود و راحت ضحيه لمعاداة الساميه. إتولدت انا فرانك فى فرانكفورت ام ماين فى المانيا لكن قضت معظم حياتها جنب امستردام فى هولندا. كانت جنسيتها المانيه لغاية سنة 1941 لما النازيين الالمان سحبوا منها الجنسيه لإنها يهوديه. إشتهرت انا فرانك بعد موتها فى معسكر من معسكرات النازى بسبب انها كتبت مذكراتها و هى مستخبيه من الالمان وقت ما كانو محتلين هولندا فى وقت الحرب العالميه التانيه.

لما النازيين مسكو الحكم فى المانيا فى سنة 1933 انا فرانك سابت المانيا مع عيلتها و راحو عاشو فى هولندا. لكن لما الالمان احتلو هولندا سنة 1940 العيله وقعت فى مصيده فى امستردام و اضطرو من سنة 1942 انهم يستخبو فى اوده خلفيه فى مبنى كان فيه مكتب اوتو فرانك ابو انا فرانك لكن بعد ما استخبو سنتين حد فتن عليهم فإتقبض عليهم و اترحلو على معسكر بيرجن-بيلزن النازى فى المانيا.

بعد سبع تشهر اتوفت انا فرانك بمرض التيفود فى المعسكر بعد كام يوم من وفاة اختها مارجوت فرانك. بعد ما خلصت الحرب و انهزم النازيين افرج عن ابوها اوتو فرانك فرجع على امستردام و لقى مذكراتها اللى كتبتها فنشرها فى سنة 1947. المذكرات كانت مكتوبه بالهولندى من الفتره ما بين 12 يونيه 1942 و 1 أغسطس 1944. اترجمت المذكرات للغات كتيره و اترجمت فى انجلترا سنة 1952 بعنوان " مذكرات بنت صغيره " The Diary of a Young Girl.

انا فرانك بقت رمز من رموز المقهورين و ضحايا العنصريه و معاداة الساميه و مذكراتها الل كتبتها بإسلوب جميل بتعتبر من اكتر الكتب اللى اتقرت فى العالم و اتحولت لأفلام و مسرحيات كتيره. المبنى اللى استخبت فيه انا فرانك و عيلتها من المعالم المهمه فى امستردام اللى بيحرص السياح المهتمين بزيارتها.

انا فرانك زى غيرها من اليهود كانت ضحيه. يهود مشاهير زى سيجموند فرويد و البرت اينشتاين اضطرو يهربو من عسف النظام النازى. اتسبب نظام النازى فى قتل 6 مليون يهودى.

لينكات برانيه 
 قصة حياة انا فرانك

قهر
عنصريه
الحرب العالميه التانيه
نازيه
يهود
ضحايا القهر
مواليد 1929
وفيات 1945
جيم مصريه

الجيم المصريه هو مصطلح بيتقصد بيه نطق  للحرف  (زى حرف g فى الكلمه الانجليزى "game").
هو كمان واحد من الأصوات الصحيحه
للحرف و "الأفصح"
فى اللغه العربى القياسى الحديث, المعروفه أكتر بإسم, العربى الفصيح. التقليد ده مش بس مقتصر على مصر , لكن موجود كمان فى سلطنة عمان و سواحل اليمن. ساعات المصطلح بيمتد لوصف النطق ده بحروف تانية, زى الـ"" او الـ"".

الاستخدام الدينى 
فى اللغه العربى الكلاسيكى, الحرف ده كان بيعبر عن نطق  او .

العربى الكلاسيكى هو لغة القرآن اللى كان فيها النطق مختلف زى ما اتوصف فى الپاراجراف اللى فات, لكن برا السودان و اليمن, ماحدش بيعرف ينطق الصوت الأصلى, و دلوقتى لما مقرئين القرآن فى العالم بيقرو حرف الـ , بينطقوه  او , و دول معروفين بمصطلح ”جيم مُعَطّشَه“,
فى مصر.

طريقة الكتابه 
المصريين بيكتبوا حرف  لنطق  و بيكتبوا   لنطق  (اللى ممكن يكون تقريب لنطق ). حرف  فى الاساس من العثمانلى و بيتنطق  ”تش“ و حرف   بيتنطق  زى نطق المصريين, سلطنة عمان, و الساحل اليمنى للـ .

فى شمال افريقيا و غرب اسيا, حرف  ممكن يتكتب لكل الاصوات دى (, , , و غيرهم). فى العراق و لبنان و سوريا, ممكن يستعملو حرف   لنطق , فى المغرب, ممكن يستعملو حرف  , فى تونس و الجزاير, ممكن يستعملو حرف  . فى العراق و لبنان و سوريا, ساعات بيستعملو حرف  عشان يكتبو نطق . فى دول الخليج, بيستعملو . فى لبنان, سوريا, الاردن, و على قناة الجزيره, ممكن يستعملو . فى اسرائيل, بالذات, حرف   ممكن يستعمل لنطق , لكن فى العراق و الخليج, ممكن يستعملوه لنطق .

امثله

اقتباسات

مقارنه

شوف بردو 
 اللغه المصريه الحديثه

ملاحظات 

لغه مصريه حديثه
لغويات
مصر
فرقة ومضه

فرقة ومضه ، لعروض الأراجوز وخيال الظل أسّسها د.نبيل بهجت فى مصر سنة 2003، شعارها «إن لدينا ما يستطيع أن يعبِّر عنا»، مؤمنة بأننا لا نمتلك مُنتَجًا يوازي المنتج الثقافي يمكن تسويقه والاعتماد عليه، فالثقافة أهم من اى منتج آخَر.

وتقدم الفرقة عروضها بشكل منتظم فى بيت السحيمي التابع لصندوق التنمية الثقافية منذ 2008، وفتحت «ومضة» أبوابها منذ اليوم الاول كمدرسة لنقل خبرة فنون خيال الضل و الاراجوز للأجيال المتعاقبة، فكانت من أولى فرق الدمي التي قدّمَت ورشًا تعليمية، فقدمت الفرقة اكثر من 80 ورشة تعليمية داخل مصر وخارجها، وأنتجت 21 مسرحية عرضتهافي اكثر من 30 دولة بعدة لغات ، وقدمت الفرقة بالتعاون مع مسرح BTE ببنسلفانيا 121 ليلة عرض لأربعين الف مشاهد بالولايات المتحدة الامريكية، وكذلك قدمت عروضهافي اسبانيا وايطاليا وفرنسا واليونان وتونس واليمن، وغيرها من الدول، وعمل مع الفرقة فنانون من مختلف دول العالم.

تقدم الفرقة 8 ليالي عرض شهريًّا فى «بيت السحيمي» بالمجان للجمهور، وقدمت الفرقة منذ تأسيسها ما يجاوز 1500 ليلة عرض.

تضمّ الفرقة بين اعضائها شيخ لاعبي الأراجوز صابر المصري عضوًا مؤسسًا، ومن اعضاء الفرقة الفنانون: مصطفى الصباغ وعلي ابو زيد ومحمود سيد حنفي، ولاعب الأراجوز صابر شيكو، وعدد من الكوادر الاخرى. ومن عروض الفرقة: «على الأبواب» و«عرايسنا» و«خلوا بالكم» و«ما احلاها الإيد الشغالة» و«علي الزيبق» و«أحلام ملك» و«جحا وحاكم المدينة» و«حكايات الأراجوزالمصري» و«شعبيات» و«حكايات الفلاح الفصيح» و«حكايات كتاب» و«ملك ولاه أراجوز» و«التمساح» و«دون كيشوت» و«حكايات شارع المعز» و«ملاعيب شيحة» و«الشطار» و«جحا المصري» و«جحا الايطالي» و«جحا والحياة» و«السندباد» و«العرض الاخير» و« صندوق الحكايات» و«البطل».

اما مؤسس الفرقة فهو فنان ممارس لهذه الفنون، تَعلّمها على يد الفنانين الشعبيين بالإضافة الى كونه مُخرِجًا وكاتبًا وصانعًا لـ«دُمَى الأراجوز وخيال الظل»، وأستاذًا جامعيًّا بقسم علوم المسرح بجامعة حلوان. قدم للمسرح من خلال فرقة «ومضة» اكثر من 23 مسرحية عُرضت بلغات مختلفة فى العديد من الدول، وكذلك قدّم 6 معارض للدُّمَى فى مصر وإسطنبول ونيو يورك وباريس وبنسلفانيا،

ويقتني «مركز أطلانطا للدُّمَى» بأمريكا 42 دمية من اعماله، منها ما هو معروض بشكل دائم فى المتحف العامّ للمركز. درَّب بهجت عديدًا من الفنانين داخل مصر وخارجها من خلال ورش العمل التي أقامها، وسعى من خلال عروضه لخلق لغة مسرحية تعتمد مفردات الفرجة الشعبية «الأراجوز و- خيال الظل و- الراوي»، وله منهج خاص به استحدثه لتعليم هذه الفنون والتدريب عليها من خلال ورشه العامة وداخل الجامعات لخلق كوادر جديدة، وقدم للمكتبة العربية اول توثيق للأراجوز المصرى ضم كتابيk باللغتين العربية والإنجليزية و22 فليما وثائقيا ، ويُعِدّ آخَرَ عن خيال الظلّ للمحافظة على تراث حملة هذه الفنون من الكنوز البشرية. وله العديد من الكتابات فى مجالات مختلفتة وإسهامات فنية متنوعة، كذلك شارك فى العديد من المهرجانات والمؤتمرات حول العالم. اسس «ملتقى الدُّمَى الشعبية»، والمهرجان الاول لخيال الظل والأرجوز بالتعاون مع اليونيسكو«مدرسة الأراجوز المصرى وفنون الدُّمَى».

...................

شوف كمان 
 خيال الضل
 الاراجوز
 ابن دانيال

لينكات خارجيه 
 فرقة ومضة للأراجوز.. جحا بالمصرى والإيطالى 

فولكلور مصرى
ثقافة مصر
فن مصرى
دفا كوكبى

الدفا الكوكبى او  الارتفاع الحرارى الكوكبى  (Global Warming) هو الزياده فى متوسط درجة حرارة الارض القريبه من الهوا على سطح الارض والمحيطات من نصف القرن العشرين و متوقع استمرار الزياده بسبب ظاهرة الاحتباس الحرارى, و قاومت ظاهرة العتمه الكوكبيه الزياده فى متوسط درجة حرارة الارض بشكل جزئى فى الفترة من 1960 للوقت الحاضر .

مصادر

لينكات برانيه 

 تقرير معهد المهندسين الميكانيكيين حول التأقلم مع تغير المناخ (بالإنجليزية)

تغير مناخى
قرن 20
قرن 19
قرن 21
عتمه كوكبيه

العتمه الكوكبيه او العتمه العالميه (Global dimming) هى تخفيض تدريجى فى كمية الاشعاع المباشر اللى بيوصل سطح كوكب الارض وكان السبب الرئيسي للحصول العتمه هو التلوث الجوى بالجسيمات اللى بتنتجها البراكين و الملوثات.و قاومت ظاهرة التعتيم العالمى بشكل جزئى ظاهرة الارتفاع الحرارى الكوكبى الزياده فى متوسط درجة حرارة الارض فى الفترة من 1960 للوقت الحاضر .

مصادر 

تغير مناخى
اوجستين تيرى

اوجستين تيرى ( 1795 - 1856 ) ، مؤرخ فرنساوى كبير ، شغف بدراسة التاريخ و كتب بإسلوب قصصى جذاب. بيعتبر كتابه " أقاصيص عن العصر الميروفنجينى " ( 1870 ) من أهم الكتب التاريخيه اللى اتكتبت.

مؤرخين
مؤرخين فرنساويين
مواليد 1795
وفيات 1856
تتار

التتار او التتر - Татарлар تاتارلار - ، اسم عام بيطلق على شعوب اكتسحت اجزاء من اسيا و اوروبا بزعامة المغول فى القرن 13. بيعتقد ان التتر الاوائل جم من شرق اسيا او من وسط سيبيريا. بعد ما انحصرت موجات غزوهم فى جهة الشرق فضلو مسيطرين تقريباً على كل روسيا وسيبيريا و فضلت امبراطوريتهم ( امبراطورية القبيله الدهبيه ) قايمه لغاية اواخر القرن خمستاشر لما اتقطعت لخانيات كتيره مستقله و وقعت فى ايد الاتراك العثمانليه و قيصر روسيا ايفان الرابع ، لكن على الرغم من كده ، لمده طويله فضلت سيبيريا معروفه ببلاد التتار و فضلت منطقة القرم معروفه باسم بلاد التتار الصغرى.

التأثير التترى بيظهر فى كل تاريخ روسيا. فيه حوالى 10 مليون تترى منهم اكتر من خمسه مليون عايشين فى المنطقه اللى كان بيضمها اتحاد الجمهوريات السوفيتيه الاشتراكيه فى روسيا و اوكرانيا و طاجيكستان و تركمانستان و كيرجيستان و ازربيجان و كمان فى افغانستان ، و بيتكلمو لغه من اصل تركى و معظمهم مسلمين. المؤرخين و الكتاب و العامه فى المنطقه العربيه استخدمو لفظ تتار للتعبير عن المغول بسبب قلة الدرايه بالفرق.

مصادر 

 قاسم عبده قاسم: عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007.
 الموسوعة الثقافية ، فرانكلين للطباعة والنشر نيو يورك - القاهرة 1972.
 The New Encyclopædia Britannica, Macropædia, H.H. Berton Publisher, 1973-1974

شعوب
روسيا
امبراطوريات
تاهيتى

تاهيتى Tahiti او أوتاهيتى O'Tahiti ، اكبر جزيره فى مجموعة جزر سوسايتى فى جنوب المحيط الهادى ( الباسيفيك ) مساحتها 1041 كم مربع و عاصمتها پاپيتى Papeete. عدد سكانها حوالى 178,133. و عملتها الفرنك البولينيزى. تاهيتى كمان عاصمة المستعمرات الفرنساويه فى المحيط الهادى المعروفه باسم جزر بولينيزيا الفرنساويه.

بينتمى سكان تاهيتى للبولينيزيين لكن بيعتبرو مواطنين فرنساويين و بيتكلمو بولينيزى و اللغه الفرنساوى مستخدمه كمان.

من اشهر جزرها : موريا اللى مباشرة قدام پاپيتى ، و بورا بورا ، و هاوهينا ، و تاها ، و راياتيا.

تاهيتى بركانيه جبليه و ليها سهول ساحليه خصبه ، بتنتج الفواكه زى المانجه و القصب و الكاكاو و البن و الفانيليا و القطن ، و بتصدر الكوبرا و اللولى و جوز الهند و الڤانيليا و الفوسفات. تاهيتى مشهوره بجمال طبيعتها و شطوط ها و طيبة سكانها و حسن معاشرتهم و بيزورها سياح كتير. الفرنساويين حافظو على شكل جزر تاهيتى التقليدى و اتجنبو بنا مبانى عاليه زى ما عمل الامريكان فى هاواى ). جنب پاپيتى فيه " نقطة ڤينوس " و هى المكان اللى قعد فيه الملاح المستكشف الانجليزى چيمس كووك فى ابريل 1769 و هو فى رحلته فى المحيط الهادى لرصد تحرك كوكب ڤينوس ( الزهره ).

تاهيتى عندها شركة طيران ( اير تاهيتى ) و شركة طيران موريا ( اير موريا نوى ) و فيها مطار دولى ( مطار فا-أ الدولى Faa'a International Airport ) و موانى و شركات نقل بحرى و مستشفيات و مدارس حديثه و جامعه فرنساويه ( جامعة بولينيزيا الفرنساويه )، و بوجه عام البنيه التحتيه فيها متطوره و سكانها مطلعين على العلوم و الثقافه العالميه.

بتشتهر تاهيتى بالفن البولينيزى التراثى و الوشم و المزيكا و الرقص البولينيزى الاصيل ، و فى پاپيتى فيه متحف للفنون البولينيزيه ، و اشتهر الرسام الفرنساوى پول جوجان برسم لوحات لتاهيتى و التاهيتيين.

تاهيتى
مناطق العالم
جزر
عصام حجى

عصام حجى ، عالم مصرى و واحد من تمن علما فى وكالة الفضا الأمريكيه " ناسا " مهمتهم استكشاف سطح كوكب المريخ والتمهيد لنزول البشر عليه سنة 2002. بيلقب بـ " رجل المريخ ".

دراسته 

بعد ما خلص دراسته فى مصر اتعين مدرس مساعد فى جامعة القاهره و بعد ما اشتغل تلت سنين اشتغل سافر امريكا فى منحه تعليميه لتكميل دراساته البحثيه لكن استقر فى امريكا

بحوث الفضا 

عصام حجى اشتغل فى معهد بحوث الفضا فى هيوستن لغاية ما فى سنة 2008 اتنقل لوكالة ناسا الفضائيه و انضم لمشروع اكتشاف كوكب المريخ التابع للوكاله فى لوس انجليس و بقى مسؤول عن مراكب الفضا و رئيس للفريق البحثى فى معمل محركات الدفع الصاروخى اللى بيعتبر اكبر معامل وكالة ناسا الفضائيه.

عصام حجى بقى واحد ن تمن علما مسؤولين عن متابعة الإشارات الجايه من كوكب المريخ على مدار الساعه ، و التنسيق مع رواد الفضا و تدريبهم على استعمال الكاميرات الراداريه للوصول بالظبط للاماكن اللى بيتجمع فيها التلج تحت سطح القمر و المريخ و التعرف على خواصها الچيوفيزيائيه و طرق جمع العينات من المناطق دى و كمان دراسة المكونات الجيولوجية بتاعة القمر.

عصام حجى هو اللى صمم الكاميرات اللى كانت على المركب الفضائى " مارس اكسبريس " اللى نزلت على سطح كوكب المريخ سنة 2007. مهمته فى الموضوع هو تصميم و متابعة عمل الكاميرات الراداريه الموجوده فى المراكب الفضائيه اللى بتستكشف القمر و المريخ و تدريب رواد الفضا على استعمال الالات دى و فريقه البحثى مهمته تحديد اقرب اماكن التلج عشان توليد المايه منه و وقود من ال هيدروچين اللازم لمراكب الفضا ، و دى حاجه مهمه و ضروريه لعمل محطه فضائيه مداريه دايمه على القمر لإستكشاف المجموعه الشمسيه و الوصول لكواكب تانيه.

التكنولوچيا دى ممكن تساعد كمان فى تحديد الاماكن اللى فيها مايه جوفيه فى الصحرا و البترول و المعادن و لحد كمان الألغام المدفونه تحت الأرض زى الالغام المدفونه فى الصحرا الغربيه المصريه من وقت الحرب العالميه التانيه و عمل خريطه ليها و بكده ممكن بلاد كتيره تستفيد منها.

لينكات خارجيه 

 عالم مصري يخطط لجعل الماء يتفجر عيوناً

المصادر 

 المصرى اليوم ، مؤسسة المصرى اليوم للصحافة والنشر ، عدد 1975، 9 نوفمبر 2009.

مواليد 1975
علما مصريين
جيولوجيين مصريون
فلكيين مصريين
مصريين عاشو فى امريكا
امريكان مصريين
متعلمين فى جامعة القاهره
قانون (الة مزيكا)

القانون ( نطق : أنون ) الة مزيكا شرقيه وتريه. كل وتر فيها بيطلع درجه صوتيه واحده و عشان كده ليه عدد كبير من الاوتار ( 28 وتر ) ، و كمان تركيب الاوتار فيها ثلاثى يعنى كل تلت اوتار سوا بيدو نغمه واحده. القانون فيه حوالى 3 - 4 اوكتاف و معظم العزف بيبقى على المنطقه اللى فى النص. النغمات بتطلع بغمز الاوتار بأطراف ريشتين مدببين بيتحطو فى سبابتين الايدين سوا ، و بيكون اللحن الاساسى خاص بالايد اليمين و بتصاحبها الايد الشمال فى اوكتاف اوطا من بتاع الايد اليمين. ساعات بتتحط فى القانون روافع صغيره للاوتار بيسموها عرب ( بضم العين و فتح الرا) ودى بتغير الاوتار المطلقه بنسب صغيره لما العازف يعوز رفع تمديداتها او توطيتها. الاوتار بتتصنع من الجلد و الاوتار القصيره الحاده فى العاده بتبقى معدن و فيه دلوقتى اوتار بتتعمل من الكريستال اللى بيخليها صلبه و بتتحمل. جسم القانون بيتعمل من خشب الجوز.

عبد الفتاح المنسى و خليل كارادومان من اشهر اللى عزفو ع القانون.

لينكات خارجيه 
معلومات عن القانون

الات مزيكا
مزيكا
1130



مواليد 
 وليام الصورى مؤرخ و رئيس اساقفة صور.
 كليمينت التالت من باباوات الكنيسه الكاتوليكيه

وفيات

اهم احداث السنه

مصادر
فيدل كاسترو

فيدل أليهاندرو كاسترو (Fidel Alejandro Castro Ruz, نطق: ) (13 اغسطس 1926 - 26 نوفمبر 2016) كان رئيس كوبا و رئيس الوزاره و امين الحزب الشيوعى فى كوبا وقائد الاعلى للقوات العسكريه, بقى رئيس كوبا من سنة 1959 لما قام بثوره عسكريه, مع صاحبه جيفارا و اخوه راؤول كاسترو ضد حكومه فولغينسيو باتيستا, و حول البلاد لنظام شيوعى و نظام الحزب الواحد.بيعتبر من اكتر الشخصيات اللى اتعرضت لمحاولات اغتيال, و فى 19 فبراير سنة 2008 و قبل خمس ايام بس من نهايه فتره حكمه اعلن انه لن يرشح نفسه فى مده جديده كرئيس لكوبا او رئيس وزاره او اركان و مسك منصبه لاخوه راؤول كاسترو.

بدايته 
اتولد لعيله كانت من فلاحين مهاجرين من اسبانيا لكوبا , و فى سنة 1945 دخل كليه الحقوق فى جامعه هافانا و تخرج سنة 1950 بعدين اشتغل لفتره فى مكتب محاماه صغير و كان عنده طموح كبير ان يبقى عضو فى البرلمان الكوبى, لكن الانقلاب العسكرى اللى قاده فولغينسيو باتيستا و اللى لغاه انتخابات البرلمان و البرلمان, فكون كاسترو مجموعه عسكريه و هاجموا قاعده عسكريه تابعه للحكومه بقياده باتيستا, وفشل الهجوم وقتل 80 شخصا من اللى كانو معه وقبض عليه و حكموا عليه ب15 سنه سجن, لكنهم تركوه فى مايو 1955 و نفوه للمكسيك , وفى المكسيك كان اخوه راؤول كاسترو يجهز لقياده ثوره من هناك , وتعرف هناك على صاحبه جيفارا الذى جاءه ليساعدهم فى الثوره.

الثوره 
رجع كاسترو و اخوه و جيفارا و بقيه الثوار من المنفى لكوبا فى قارب شراعى و سموا نفسهم حركة ال26 يولو, و ابتدا فى ثوره عسكريه ضد الحكومه و سيطروا على مناطق فى كوبا , بالرغم ان كاسترو لم يحدد خطته السياسيه بوضوح للناس مع انه قام بتأميم اراضى فى المناطق اللى سيطروا عليها. الناس فى كوبا خصوصا الفلاحين و العمال كانو معجابين جدا بالثوار و انضم ليهم عدد كبير عشان يخلصوهم من ظلم حكومه باتيستا, و انضم للثوار عساكر من الجيش الكوبى و عملوا ضد الحكومه حرب عصابات من الجبال و فى الغابات , دعاه كاسترو لاضراب عام و عصيان مدنى فى كوبا و استجاب ليه عدد كبير من الناس. كل الظروف دى خلت رئيس الجمهوريه و رئيس الوزراه باتيستا انه يهرب من البلد فى 1 يناير 1959 , بعد اضراب عام و عصيان مدنى فى البلد جاه بعد دعوه كاسترو و الثوار و قرب الثوار من العاصمه. دخل العاصمه و سيطر عليها جيفارا و معاه 300 من الثوار و بعدين جاه كاسترو و بكدا نجحت الثوره العسكريه. كاسترو قام بتأميم البنوك و المصانع و كل الصناعات المحليه و الاراضى , خصوصا اللى كانت مملوكه للامريكان, و وزع اللى اتبقى من الاراضى على الفلاحيين, دا زود شعبيته عند عامه الناس. فى ابريل من سنة 1961 حصل تدخل عسكرى فى خليج الخنازير بدعم من مخابرات امريكا CIA.عشان يعزلوا كاسترو من الحكم, بس المحاوله دى فشلت و زاودت التوتر بين كوبا و امريكا جامد.

استقالته 
استقال فيدل كاسترو من رئاسة كوبا ومن قيادة الجيش فى 19 فبراير 2008 بسبب عياه و مسك الحكم مكانه اخوه راؤول كاسترو.

مصادر 

مواليد 1926
وفيات 2016
رؤساء كوبا
ملحدين كوبيين
اشتراكيين
شيوعيين
لادينيين
قاده وصلو السلطه عن طريق انقلاب
باتريس لومومبا

باتريس لومومبا مولود سنه 1925 م اول رئيس وزرا منتخب فى تاريخ الكونغو اثناء الاحتلال البلجيكى لبلاده. قتله البلجيكيون سنه ١٩٦١ بعد سنه واحده من توليه الحكم.

باتريس لومومبا اسس الحركة الوطنية سنة ١٩٥٨.

مصادر

وصلات خارجية 
 

رؤساء وزراء جمهورية الكونجو الديموقراطيه
ثوريين
قاده اتخلعوا من السلطه عن طريق انقلاب
ناس اتعرضوا للتعذيب
انطون الجميل

انطون الجميل ( بيروت ، لبنان ، 1887 - القاهره ، مصر ، 1948) اتولد فى سنة 1887 فى بيروت ودرس فى الجامعة اليسوعيه.
راح انطون مصر سنة 1907 و أصدر مجلة الزهور، انتخب عضو فى مجلس الشيوخ المصرى , و فى سنة 1933 بقا رئيس تحرير جورنال الاهرام لغاية وفاته سنة 1948.

مصادر 

مواليد 1887
وفيات 1948
عيلة الجميل
مسيحيين لبنانيين
صحفيين لبنانيين
لبنانيين عاشو فى مصر
ليف تولستوى (مستوطنه)

ليف تولستوى هى مستوطنه (قريه) روسيه فى شمال اوبلاست ليبيتسك فى غرب روسيا ، عدد سكانها 8,800 ( تعداد 2005)
اتأسست المستوطنه سنة 1890 باسم استابوفو و كانت فى الاصل محطة للسكه الحديد ، الكاتب الروسى المشهور ليف تولستوى عيى و مات هناك سنة 1910 و فى سنة 1918 (او 1920 فى مصادر تانيه) اتغير اسم المستوطنه من استابوفو لمستوطنة ليف تولستوى كتكريم ليه بعد وفاته.

شوف كمان 
 ليف تولستوى

مدن روسيا
بيركيركارا

بيركيركارا (بالمالطى:Birkirkara) هى اكبر مدينه فى مالطا فى المساحه و عدد السكان و موقعها فى نصر الجزيره تقريبا. عدد سكانها 21,775 (نوفمبر 2005).بيركيركارا متقسمه لتلات احياء متسميين على اسم الكنايس الرئيسيه اللى فى كل حى منهم: سانتا ايلينا و سان جوزيب (يوسف) و سانتا ماريا.

مدن مالطا
الظاهر ططر

الملك الظاهر ابو الفتح ططر الظاهرى ( 1366 - القاهره، 21 ديسمبر 1421 ) ، تامن سلاطين الدوله المملوكيه الجركسيه فى مصر. اتنصب سلطان على مصر فى 8 اغسطس 1421 ، و اتسمى ططر لإن عادة الجراكسه كانت تسمية المولدين على اسم اول واحد يدق باب بيتهم بعد ولادة العيل. لما اتولد ططر كان اول واحد يدق الباب راجل ططرى فسموه ططر. ططر كان السلطان المملوكى الوحيد اللى اتنصب فى الشام مش فى مصر .

ططر كان وصى على السلطان الرضيع شهاب الدين ابو السعادات و اتجوز امه " سعادات " أرملة السلطان المؤيد ابو النصر شيخ و بعدين خلع ابنها و اتسلطن مكانه و طلقها تانى يوم من خوفه منها ، و بيتقال انها انتقمت منه و سمت فرشة سريره فاتوفى و اتدفن فى قرافة القاهره و هو عمره خمسه و خمسين سنه بعد ما حكم حوالى حداشر شهر منهم اربعه و تسعين يوم كسلطان رسمى.

الظاهر ططر كان راجل خير و شكله جميل و بيعتبر من احسن المماليك الجراكسه و كان بيحب الادب و العلم. خلف ولد سماه محمد اللى قعد على عرش مصر بعده و هو عنده حداشر سنه بإسم الملك الصالح ناصر الدين محمد ابو السعادات و بنت اتجوزت الأشرف برسباى اللى بقى سلطان سنة 1422.

وصفه المقريزى بإنه كان متدين و طيب و كريم لكن كان فيه طيش و متعصب للمذهب الحنفى ، و كلف الدوله فلوس كتيره فى فترة حكمه بالرغم من قصرها فده تعب اللى حكم بعده. بيختم المقريزى ترجمة الظاهر ططر بقوله : " ولم تطل ايامه حتى تشكر أفعاله او تذم ".

المؤرخ البدر العينى ارخ لحياة الظاهر ططر فى كتاب اسمه " الروض الزاهر فى سيرة الملك الظاهر " ططر " ".

عملات الظاهر ططر 
للظاهر ططر درهم فريد من نوعه اتنقش على ناحيه واحده بس كنيته " الملك الظاهر ابو الفتح ".

المراجع 
 ابن تغرى : النجوم الزاهرة فى ملوك مصر و القاهرة, الحياة المصرية ، القاهرة 1968.
 محمود بن احمد البدر العينى ، الروض الزاهر فى سيرة الملك الظاهر " ططر " ، دار الانوار ، القاهره 1370هـ
 المقريزى : السلوك لمعرفة دول الملوك, دار الكتب, القاهرة 1996.
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

مماليك
مماليك برجيه
سلاطين مصر المملوكيه
تاريخ مصر
تاريخ مصر المملوكيه
حكام مصر
مواليد 1366
وفيات 1421
تيرانا

تيرانا (بالالبانى:Tiranë او Tirana) هى عاصمة البانيا و اكبر مدينه فيها. عدد سكان تيرانا 616,396 (ديسمبر 2008).ا اتاسست تيرانا سنة 1614 على ضفة نهر ايشيم على ايدين قائد عسكرى عثمانى اسمه سليمان باشا اللى بنى هناك جامع و فرنة عيش و حمام توركى و اتطورت المدينه شويه شويه لحد اما بقت عاصمة البانيا سنة 1920.

تيرانا بتعتبر مركز اقتصادى و ثقافى مهم فى البانيا و اقتصادها متنوع بيقوم على الزراعه ، المنسوجات ، المعادن و الادويه. بتحاول تيرانا انها تجذب عدد كبير من السياح عن طريق تحسين البنيه التحتانيه بس عدم الاستقرار السياسى فى منطقة البلقان اثر بشكل سلبى على الجذب السياحى و خصوصا بسبب الصراعات المسلحه اللى حصلت فى التسعينيات بين البانيا و البوسنه و الهرسك و كوسوفو و مقدونيا.

مدن البانيا
عواصم اوروبا
مدبحة فورت هود

مدبحة فورت هود ، مدبحه ارتكبها واحد من اصل فلسطينى بيشتغل ظابط طبيب فى الجيش الأمريكى اسمه نضال مالك حسن فى 8 نوفمبر 2009 قتل فيها 13 شخص منهم ست حامل و اصاب 30 فى قاعدة " فورت هود " Fort Hood فى ولاية تكساس بعد ما فتح النار عليهم فجاءه. المدبحه كان ليها رد فعل وحش فى امريكا و الغرب و ربطت محطات تلفزيونيه بين المدبحه و خلفية و نزعات القاتل العربى الفلسطينى الاصل ، و طالب اللفتنانت كولونيل المعتزل الين ويست البنتاجون بالشغل بشكل احسن للحيلولة دون تسلل المتطرفين المسلمين لصفوفه. الاعمال دى كرهت الناس فى المسلمين و العرب فى امريكا و الغرب و ارتفعت ردود الفعل المحمله بالكراهية ضد العرب و المسلمين الامريكان .

اتعملت حفلة تأبين لضحايا المدبحه المغدور بيهم حضرها الرئيس باراك اوباما اللى وصف المدبحه بإنها عنف مرعب ، و قال فى كلمته الاذاعيه الاسبوعيه ان "حادثة اطلاق النار يوم الخميس من اشنع ما شهدته قاعدة عسكرية امريكية".

فهرست

المراجع 

 العربيه.نت ، عدد 265، 11 نوفمبر 2009.

مواقع خارجيه ليها علاقه بالموضوع 
  واشينطون توجه 13 تهمة لضابط عربي قتل 13 جنديا امريكيا
 مسلمو امريكا يخشون الانتقام لقتل 13 على ايد طبيب عربى
 غموض عن دوافع قاتل الجنود الامريكيين
 المخابرات الامريكيه كانت تعرف نشاطه
 فوكس نيوز : كان بيزور نادى ستربتيز
 من النيو يورك تايمز

مدابح
عنف
مصطفى العقاد

مصطفى العقاد ( حلب ، سوريا ، 1 يوليه 1930 - عمان ، الاردن ، 11 نوفمبر 2005 ) ، مخرج و منتج كبير من اصل سورى ، اخرج فيلم " الرسالة " و فيلم " عمر المختار " لخلق حوار متحضر بين العرب و المسلمين و الغرب. لكن حياته انتهت فى عمان فى الاردن و هو بيحضر فرح فى اوتيل بعد ما اتفجر و كانت فيه واحده عربيه دخلت صالة الفرح لابسه حزام ناسف عشان تفجر المعازيم. فى الانفجار إتقتلت " ريما " بنت مصطفى العقاد طوالى و اتجرح هو و اتوفى بعدها بيومين فى المستشفى.

مصطفى العقاد حب السينما من صغره و قرر انه يسافر امريكا عشان يتعلم فن السينما فى هوليوود فسافر امريكا و درس السينما و استقر هناك لمدة تلاته و عشرين سنه لغاية ما راح الأردن عشان يحضر فرح صاحب ليه فى اوتيل جراند حياة - عمان و هناك اتفجرت الصاله بالمعازيم فى عمليه انتحاريه و اتقتلت ناس كتيره كان مصطفى العقاد من ضمنهم.

مصطفى العقاد كان بيحضر فيلم عن صلاح الدين الأيوبى يخاطب بيه الغرب عن " التسامح الاسلامى " و قال عنه قبل ما يتفجر هو و بنته : " صلاح الدين يمثل الاسلام تماما. الآن، الاسلام يصور كدين إرهابي. حصل الدين كله على دى الصورة بسبب وجود عدة مسلمين ارهابيين ".

مراجع 

مواليد 1930
وفيات 2005
مخرجين سوريين
مخرجين امريكان
امريكان سوريين
سوريين عاشو فى امريكا
ثقافه عربيه
عنف
دارسين فى جامعة كاليفورنيا (لوس انجليس)
موسى بن ميمون

موسى بن ميمون بن عبد الله القرطبى الاسرائيلى - الراب (الحاخام) موشيه بن ميمون بالعبرى רבי משה בן מימון -، اتلقب بـ ابو عمران، (كوردوبا، الاندلس، 30 مارس 1135 - القاهره، مصر، 13 ديسمبر 1204)، بيترمز لاسمه بالعبرى "راب موشيه" بالحروف الاولى "رم بم" רמב"ם.

كان عالم موسوعى يهودى اتبحر فى علوم الدنيا و الدين زى الفلسفه و الطب و الرياضيات، لدرجة ان اليهود بيقولو " ما ظهرش راجل زى موسى من ايام موسى غير موسى " يعنى ما اتولدش زى النبى موسى فى المكانه و العلم غير موسى بن ميمون.

اضطر موسى بن ميمون انه يسيب كوردوبا فى الاندلس و يروح على فلسطين و بعد ما قعد هناك شويه راح على مصر و اشتغل حكيم طب خاص للامير نور الدين على اكبر أولاد السلطان صلاح الدين الايوبى، و فى القاهره الف كتب فى الطب و الفلسفه و اللاهوت من اشهرها " مشناة توراة " و " دلالة الحائرين " و الكتاب ده كتبه بالعربى و بعدين اترجم للعبرى و ناقش فيه فكرة الوحدانيه و دحض فيه فكرة اللى بيقولو بأزلية الكون.

معبد موسى بن ميمون 

لموسى بن ميمون معبد معروف باسم "معبد موسى بن ميمون" و موجود فى شارع درب محمود فى حارة اليهود فى القاهره القديمه كانت بتتعمل فيه الشعاير الدينيه لغاية سنة 1960، و فى سنة 1986 اتسجل كأثر بسبب اهميته التاريخيه و الدينيه و المعماريه. موسى بن ميمون كان مدفون فى مدفن مخصوص جنب المعبد ده لكن اتنقل لطبريه.

المعبد متقسم تلت اقسام، قسم للصلا و الشعاير الدينيه اليهوديه، و قسم بيشمل المدفن اللى كان مدفون فيه موسى بن ميمون و اوده صغيره بيبات فيها اليهود اللى طالبين الشفا و بير مايه بتستخدم فى التطهير. القسم التالت بيتكون من أوض مخصصه لرجال الدين اليهودى و المشرفين على ادارة المعبد و فيه حمامات و بلكونه للستات بتطل على بيت الصلا لان الستات و الرجاله بيصلو منفصلين و كان المتبع ان الرجاله تصلى و الستات يبصو من البلكونه و يتابعو الصلا فى صحن المعبد.

حالة المعبد كانت وحشه جداً بسبب الاهمال و كانت اجزاء منه قربت من وطأة المايه الجوفيه اللى ارتفع منسوبها و كانت حا تغرق المعبد لكن ابتدت عمليات جديه لترميمه و من المتوقع انه يتفتح فى 30مارس 2010 فى يوم عيد ميلاد موسى بن ميمون.

لينكات خارجيه 
 فيديو: ترميمات معبد موسى بن ميمون.
 احتفالات افتتاح معبد موسى بن ميمون بعد الترميمات.

المصادر 
 زاهى حواس، من ايام موسى لم يظهر الا موسى بن ميمون، الشرق الأوسط، العدد 11307، 12 نوفمبر 2009.

مصادر 

يهود
فلاسفه يهود
فلاسفه
مواليد 1135
وفيات 1204
فرانتس مارك

فرانتس مارك (بالالمانى:Franz Marc) ( اتولد:8 فبراير 1880- مات : 4 مارس 1916) كان واحد من بين اهم الرسامين التعبيريين الالمان.

حياته 
ابتدا فرانتس يدرس الرسم فى اكاديميه الفنون الجميله فى ميونيخ فى سنة 1900، سافر على باريس و عاش هناك ما بين 1903 و 1907 و فى باريس اتعرف على و اتأثر بأعمال الرسام الهولاندى الكبير فينسينت فان جوخ. ربطته علاقه صداقه قويه برسام المانى تانى اسمه اوجوست ماكيه و العلاقه دى كان من العوامل المهمه اللى اثرت على شغله و رسوماته.
فرانتس كان واحد من المؤسسين الاولانيين لجماعه فنيه المانيه اسمها الفارس الازرق (Der Blaue Rider) اللى استمرت ما بين 1911-1914.

لينكات خارجيه 

 رسومات فرانتس مارك 
 معرض اعمال مارك 

مواليد 1880
وفيات 1916
رسامين المان
مارجوت هونيكر

مارجوت هونيكر (او مارجوت فايست - قبل الجواز) (بالالمانى: Margot Honecker, geb. Feist) (مواليد:17 ابريل 1927) هى سياسيه شيوعيه المانيه كانت وزيرة التعليم الوطنى ايام جمهورية المانيا الديموقراطيه (المانيا الشرقيه) ما بين 1963 و 1989. مارجوت كانت مرات الزعيم الالمانى الشرقى ايريش هونيكر ، و جابت منه بنت واحده اسمها سونيا سنة 1951.بعد وقوع حائط بيرلين و توحيد المانيا الشرقيه و الغربيه، هربت مع جوزها على الاتحاد السوفييتى سنة 1991 و بعد ما انهارت الشيوعيه اضطرتها حكومة بوريس يلتسين انها تسيب البلد و سافرت هى و جوزها و بنتها لشيلى سنة 1993 .

مواليد 1927
سياسيين المان
دودين

دودين (بالالمانى:Duden) هو قاموس المانى - المانى متسمى على اسم مؤلفه عالم اللغات الالمانى كونراد دودين.
اتنشر القاموس لاول مره فى 7 يونيه 1880 و كان ليه دور كبير فى انه يحط قواعد الكتابه بتاعة اللغه الالمانى و يحافظ على استمراريتها و ثباتها لسنين طويله. النسخه الاولانيه من القاموس كان فيها يادوب 27.000 كلمه و شويه شويه اتنقح القاموس و اتزود عليه لحد ما وصل لطبعته الاربعه و عشرين (سنة 2004) واللى بتتكون من 12 جزء بتغطى تقريبا كل جوانب اللغه الالمانى من النطق و المترادفات و اصول الكلمات و حتى الكلمات الجديده اللى دخلت اللغه الالمانى.

الاصلاحات اللى اتبنتها الحكومه الالمانيه سنة 1996 عشان تعدل طريقة الكتابه جت بعد مناقشات و جدل كبير جوه المجتمع الالمانى والتغييرات دى اللى دخلت على طريقة الكتابه بيعتبرها بعض الالمان انها هى اللى انهت اكتر من 100 سنه من احتكار قاموس دودين للاورثوجرافيا الالمانيه التقليديه اللى كان فيها كتير من القواعد اللى مش منطقيه.

لينكات خارجيه 
 قاموس دودين (بالالمانى)

قواميس
لغه المانيه
مهرجان القاهره السينمائى

مهرجان القاهره السينمائى الدولى , مهرجان دولى للافلام بيتعمل كل سنه فى القاهره عاصمه مصر.

القاهره هى عاصمه الشرق الاوسط السينمائيه و اول مدينه فى شرق و جنوب البحر المتوسط تنتج افلام روائيه و مفيش حته زيها فى كل الشرق الاوسط فيها اعداد كبيره من الممثلين و المخرجين و المصورين و المؤلفين و فى كل مجال بيختص بالانتاج السينمائى.

اول مهرجان للافلام باسم " مهرجان القاهره السينمائى الدولى اتعمل فى القاهره فى اغسطس 1976 بجهد من الجمعيه المصريه للكتاب و النقاد السينمائيين اللى كان بيراسها وقتها الصحفى متعدد المواهب كمال الملاخ. من سنه 1985 اتولى مسؤوليه التنظيم سعد الدين وهبه بعد ما اتشكلت لجنه منظمه بتتكون من وزاره الثقافه المصريه و اتحاد نقابات الفنانيين المصريين و اخد المؤتمر شكل عالمى. الممثل حسين فهمى بقى المشرف على المهرجان من سنه 1998 لغايه 2001 , و شريف الشوباشى من 2002 لغايه 2005. الايام دى رئيس المهرجان هو عزت ابو عوف و الممثل المصرى الكبير عمر الشريف رئيس شرفى.

مهرجان القاهره الدولى بيحتل مكانه متقدمه بين كل المهرجانات السينمائيه العالميه و بتشارك فيه بلاد كتيره من كل انحاء العالم , و بيدى جوايز فى مجالات الانتاج السينمائى زى جايزه الهرم الدهبى لاحسن فيلم و جايزه تمثال الاميره المصريه باكت اتون لاحسن ممثله و تمثال الوزير ايمنحتب لاحسن ممثل. جايزه احسن مخرج على هيئه فرعون مصر اخناتون و احسن سيناريست بياخد تمثال الكاتب المصرى. لجنه التحكيم بتمنح كمان جوايز منفرده زى تمثال الهرم الفضى لاحسن فيلم و تمثال لاديب مصر الكبير نجيب محفوظ لاحسن مخرج.

المهرجان كمان بيكرم اللى بيشتغلو فى السينما زى الممثلين و المخرجين اللى كانت ليهم بصمه مميزه فى تاريخ السينما سواء فى مصر او بره مصر.

شوف 
 السينما المصريه
الجمعيه المصريه لكتاب ونقاد السينما 
 مهرجان الاسكندريه السينمائى الدولى
مهرجان الجونه السينمائى
مهرجان المركز الكاثوليكى للسينما

لينكات برانيه    

 السايت الرسمى
 فيسبوك المهرجان
 تويتر المهرجان
 يوتيوب المهرجان

مصادر 

 

مصر
سينما مصريه
مهرجانات
مهرجانات سينمائيه
اخوان عكاشه

اخوان عكاشه ، كانو تلت اخوات مصريين ممثلين هما عبد الله و عبد الحميد و زكى. بيعتبرو من رواد التمثيل المسرحى الحديث فى مصر فى بداية نهضته فى بداية القرن العشرين. عملو جهد للنهوض بالمسرح المصرى و نقل المسرحيه المصريهه من الشكل الغنائى لأشكال فنيه تانيه. اشتغلو ضمن فرقة سلامه حجازى فى " مسرح دار التمثيل " لكن بعد ما عيى انفصلو و كونو فرقه خاصه بيهم اسمها " جوق عبد الله عكاشه " ، و بدأو يعرضو مسرحيات من نوع المليودراما اللى عملهالهم الياس فياض ، و عملو مسرحيات كبيره فيها مناظر كتيره زى " الطواف حول العالم " و " الفرسان التلاته " و " الافريقيه " ، و عملو مسرحيه عن الوطنيه المصريه اسمها " شهداء الوطنيه " و نجحت جداً و كانت اول مسرحيه وطنيه تعرضها فرقه مصريه. عملو كمان مسرحيات من نوع " الفودفيل " اخرجهالهم عزيز عيد و كان منها مسرحيات " ضربة مقرعه " و " ليلة الزفاف ".

ممثلين مصريين
مسرحيين مصريين
علاج بالصدمات

العلاج بالصدمات نوع من العلاج بتستخدم فيه الادويه او التيار الكهربى لمعالجة انواع من الامراض العقليه زى الشيزوفرينيا و الاكتئاب و الهوس.

من الادويه اللى بتستعمل الانسولين اللى بيسبب غيبوبه للعيان ، و المترازول اللى بيسبب تشنجات زى التشنجات اللى بتسببها الصدمه الكهربيه. العلاج بالصدمات ممكن يخفف من حدة المرض كتمهيد لإستخدام العلاج النفسى.

امراض نفسيه
عزيز عيد

عزيز عيد (1 يناير 1884 - 28 اغسطس 1942 ) ، كان ممثل و مخرج مصرى من اصل لبنانى . بدأ التمثيل مع فرقة فرح اسكندر سنة 1905 ، و بعدين فى سنة 1907 كون فرقه بإسمه كانت رائده فى التمثيل الهزلى فى مصر و قدمت مسرحيات هزليه كتيره اكترها كان مترجم او مقتبس من الفرنساوى. اشترك مع يوسف وهبى و اشتغل مدير لفرقة رمسيس ( 1923 ) و بعدين سابها و انضم لفرقة مراته فاطمه رشدى و برع فيها فى التمثيل الهزلى. كان ممثل موهوب عنده قدرات تدريبه للممثلين و الممثلات بتظهر مواهبهم و قدراتهم التمثيليه.

مواليد 1884
وفيات 1942
مخرجين لبنانيين
ممثلين لبنانيين
لبنانيين عاشو فى مصر
مصريين لبنانيين
مسرحيين مصريين
مخرجين مصريين
ممثلين مصريين
عبد الرحمن الساوى

عبد الرحمن الساوى ( اتولد 1894 ) ، مهندس و عالم مصرى اتلقى علومه فى مصر. بعد ما أخد الدكتوراه فى الهندسه الميكانيكيه بقا مدرس فى مدرسة المهندسخانه فى القاهره من سنة 1921. بيرجع له الفضل فى انشاء مصانع الطيارات المصريه و عدد من المصانع الحربيه. ليه ابحاث علميه عن قياس الانسياب الهوائى ، و زيادة كفاية طاقة الموتورات. اخد جايزة الدوله المصريه التقديريه سنة 1963.

مواليد 1894
علما مصريين
مهندسين مصريين
مصريين اخدوا جايزة الدوله التقديريه
عبد الله فكرى

عبد الله فكرى ( 1834 - 1890 ) ، كاتب و شاعر مصرى من رواد النهضه الشعريه و النثريه الحديثه فى مصر. اتعلم فى الازهر ، و اتقن اللغه التركى و اتعين ناظر للمعارف ( وزير تعليم ) قبل ما تقوم الثوره العرابيه. لما قامت الثوره العربيه اتهم بالإشتراك فيها و بعدين اتعفى عنه. رأس الوفد المصرى فى مؤتمر المستشرقين سنه 1888 و بدأ الكتابه عن رحلته فى كتاب عنوانه " ارشاد الألبا الى محاسن أوروبا " لكن اتوفى قبل ما يخلصه فكمله ابنه امين فكرى اللى كمان جمع اعمال ابوه الشعريه و النثريه الكتيره.

كتاب مصريين
شعرا مصريين
الثوره العرابيه
مواليد 1834
وفيات 1890
عيزر فايتسمان

عيزر فايتسمان (بالعبرى: עזר ויצמן) (مواليد : 15 يونيه 1924 ، تل ابيب - مات : 24 ابريل 2005) كان رئيس اسرائيل السابع فى الفتره من 13 مايو 1993 لحد 13 يوليه 2000 و جه وراه موشى كتساف.
عيزر فايتسمان مسك كمان منصب قائد القوات الجويه الاسرائيليه من سنة 1958 لحد سنة 1966 ، و منصب وزير الدفاع الاسرائيلى بين 1977 و 1980.

مراجع 

مواليد 1924
وفيات 2005
رؤساء اسرائيل
وزراء دفاع اسرائيليين
عسكريين اسرائيليين
ادينو بجرايم ضد البشريه
طيارين عسكريين اسرائيليين
قادة القوات الجويه الاسرائيليه
اعضاء الكنيسيت
اسرائيليين بيلاروسيين
حرب 48
اسرائيليين شاركوا فى العدوان الثلاثى
حرب 67
حرب الاستنزاف
عمرو شبانه

عمرو شبانه ( اتولد فى القاهره 20 يوليه 1979 ) ، بطل مصرى فى رياضة الاسكواش ، كسب بطولة العالم اربع مرات فى 2003 و 2005 و 2007 و 2009. كسب مع المنتخب المصرى للاسكواش بطولة العالم للفرق سنة 1999 و المركز التانى سنة 2001. فى بطولة العالم 2009 اللى اتعملت فى الكويت لاعب شبانه زميله المصرى رامى عاشور فى النهائى و كسبه وبكده كسب ببطولة العالم للمره الرابعه و حقق انجاز كبير.

حياته 
شبانه ابتدا يلعب اسكواش و هو عنده سبع سنين و بيلعب دلوقتى فى النادى الأهلى المصرى. شبانه خريج كلية الاعلام الجامعه الامريكيه فى القاهره.

مواليد 1979
رياضيين مصريين
اسكواش